5. Ukrepi EU na področju iskanja in črpanja nafte v Evropi (glasovanje) 
Corien Wortmann-Kool
Gospod predsednik, v odstavku 7 je naveden poziv k preučitvi zmogljivosti EU za takojšnje posredovanje ob nesrečah in k evropskemu akcijskemu načrtu. V drugem delu odstavka je posebej omenjeno arktično območje. Ustna sprememba je dodatek k temu drugemu delu in se glasi: "poleg tega ugotavlja, da je treba upoštevati območja Sredozemskega, Baltskega in Severnega morja".
Vytautas Landsbergis
Gospod predsednik, predlagam, da se vstavi dodatna opredelitev glede vrtin, da bi se izognili morebitnim napačnim razlagam v primerih, ko so udeležene tudi tretje države. V zvezi z vrtinami bi rad vstavil "EU in tretjih držav". Prosim podprite to.
Bogusław Sonik
(PL) Kot poročevalec bi se vam rad zahvalil, da ste glasovali. Naš cilj je bil, da v sodelovanju z Evropsko komisijo opredelimo najvišje možne standarde za vrtanje nafte v evropskih vodah.
Obenem bi rad izrazil sočutje in solidarnost z madžarskimi kolegi poslanci in s tem, kar v tem času doživljajo ob razlitju strupene snovi. V Evropi bi morali razviti tudi najvišje možne standarde za nevarne odpadke.
